13.3.2015 Jurnalul Oficial al Uniunii Europene L 68/1 (Acte legislative) DIRECTIVE DIRECTIVA (UE) 2015/412 A PARLAMENTULUI EUROPEAN ȘI A CONSILIULUI din 11 martie 2015 de modificare a Directivei 2001/18/CE în ceea ce privește posibilitatea statelor membre de a restricționa sau de a interzice cultivarea organismelor modificate genetic (OMG) pe teritoriul lor (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 114, având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic și Social European (), având în vedere avizul Comitetului Regiunilor ()), hotărând în conformitate cu procedura legislativă ordinară ()), întrucât: (1) Directiva 2001/18/CE a Parlamentului European şi a Consiliului () și Regulamentul (CE) nr. 1829/2003 al Parlamentului European și al Consiliului (*) stabilesc un cadru juridic cuprinzător pentru autorizarea organismelor modificate genetic (OMG), care este în totalitate aplicabil OMG-urilor care urmează a fi utilizate în scopul cultivării în Uniune ca semințe sau alt material săditor („OMG-uri pentru cultivare”). (2)  În temeiul acelui cadru juridic, OMG-urile pentru cultivare fac obiectul unei evaluări individuale a riscurilor înainte de a fi autorizate pentru a fi introduse pe piața Uniunii în conformitate cu anexa II la Directiva 2001/18|CE, ținându-se seama de efectele directe, indirecte, imediate şi întârziate, precum şi de efectele cumulate pe termen lung asupra sănătății omului și asupra mediului. Această evaluare a riscurilor oferă recomandări ştiințifice care contribuie la procesul decizional şi este urmată de o decizie privind gestionarea riscurilor. Scopul acestei proceduri de autorizare este de a garanta un nivel înalt de protecție a vieții şi sănătății umane, a sănătății și bunăstării animale, a intereselor de mediu şi ale consumatorilor, asigurând în același timp funcţionarea eficace a pieței interne. Un nivel uniform şi ridicat de protecție a sănătății, a mediului și a consumatorilor ar trebui atins şi menținut pe întreg teritoriul Uniunii. Ar trebui să se țină întotdeauna seama de principiul precauției în cadrul Directivei 2001/18/CE și la punerea ulterioară în aplicare a acesteia. (3)  Conform concluziilor adoptate de Consiliu la 4 decembrie 2008 privind organismele modificate genetic („concluziile Consiliului din 2008”), este necesar să se aibă în vedere îmbunătățirea punerii în aplicare a cadrului () JOC54,19.2.2011,p. 51. () Jo C102,2.4.2011,p. 62. () Poziţia Parlamentului European din 5 iulie 2011 O C 33 E, 5.2.2013, p. 350) şi poziția în primă lectură a Consiliului din 23 iulie 2014 (JO C 349, 3.10.2014, p. 1). Poziţia Parlamentului European din 13 ianuarie 2015 (nepublicată încă în Jurnalul Oficial) şi decizia Consiliului din 2 martie 2015. () Directiva 2001/18/CE a Parlamentului European şi a Consiliului din 12 martie 2001 privind diseminarea deliberată în mediu a organismelor modificate genetic şi de abrogare a Directivei 90/220(CEE a Consiliului JO L 106,17.4.2001, p. 1). () Regulamentul (CE) nr. 1829/2003 al Parlamentului European şi al Consiliului din 22 septembrie 2003 privind produsele alimentare şi furajele modificate genetic JO L 268, 18.10.2003, p. 1).